تورکیه جمهوریتی ساغلیق نی سقلش وزیری فخرالدین کوجه, ینه 148 نفر ساغلیق پرسونلی نینگ سیلدن تاثیرلنگن لیبیا گه کیته دیگن لیگینی بیلدیردی.
کوجه اجتماعی ترماق آرقه لی بیرگن بیاناتیده, ساغلیق نی سقلش وزیرلیگی نینگ حادثه آرتیدن لیبیا گه, 2 عاجل مداخله بولیمی, کوپلب جنراتور, ادویه و طبی جهاز لر بیلن 11 کیشیلیک طبی قوتقرو تیمی یوبارگن لیگینی بیلدیردی.
ینگی یوباریله دیگن تیم بیلن 159 نفر ساغلیق پرسونلی نینگ لیبیا خلقی نینگ یانیده بوله دیگن لیگینی بیلدیرگن کوجه, اوز سوز لرینی, "ینه 148 نفر پرسونل یوباره میز.  بیر کیمه گه آرتیلگن مجهز 2 سیار کسلخانه و 6 عاجل مداخله بولیمی, 10 امبولانس, 7 طبی قوتقریش واسطه سی, 6 عاجل مداخله واسطه سی یولگه چیققن وضعیتده" شکلیده دوام ایتدیردی.
عینی دمده, تورک همکارلیک و کوردیناسیون آژانسی (تیکا), لیبیا ده گی "دانیال" طوفانی آرتیدن باشله گن سوو تاشقینی سببلی منطقه گه تمیز ایچیله دیگن سوو و انرژی بیره دیگن غذایی مواد دن تشکیل تاپگن 5 مینگ کارتن یاردم یوباردی.
تیکا تامانیدن بیریلگن یازمه بیاناتده, اوشبو یاردم لرنینگ بوگون ترقه تیلیشی اوچون توناون لیبیا قیزیل یریم آی جمعیتی گه تاپشیریلگن لیگی معلوم قیلیندی.
لیبیا ده 10- سپتامبر کونی "دانیال" طوفانی سببلی یوز بیرگن سوو تاشقینی عاقبتیده 6 مینگ کیشی نینگ حیاتینی یوقاتگن لیگی و مینگلب کیشی نینگ ایسه لادرک یوقالگن لیگی بیلدیریلگن ایدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
